การประชุมสมาชิกรัฐสภาอาเซียน ส่งเสริมความร่วมมือในสมาชิกรัฐสภาอาเซียน นำไปสู่การแก้ไขปัญหาความท้าทายต่างๆ เพื่อทำให้ประชาชนกินดีอยู่ดี
การประชุมสมาชิกรัฐสภาอาเซียน ส่งเสริมความร่วมมือในสมาชิกรัฐสภาอาเซียน นำไปสู่การแก้ไขปัญหาความท้าทายต่างๆ เพื่อทำให้ประชาชนกินดีอยู่ดีนายชวน หลีกภัย ประธานรัฐสภา ในฐานะประธานรัฐสภาอาเซียน กล่าวเปิดการประชุมใหญ่สมัชชารัฐสภาอาเซียน (AIPA) โดยกล่าวว่า เป็นเวลา 42 ปี ที่ AIPA ทำหน้าที่เป็นเวทีส่งเสริมความร่วมมือในสมาชิกรัฐสภาอาเซียน จากการเริ่มต้นเติบโตไปด้วยสมาชิกรัฐสภา 10 ประเทศ รวมทั้ง 12 รัฐสภาสังเกตการณ์จากทั่วโลก ถือเป็นความสำเร็จที่โดดเด่นและตลอดหลายปีที่ผ่านมา เป็นบทพิสูจน์แสดงให้เห็นถึงความแข็งแกร่งของการอยู่ร่วมกัน ทั้งด้านความมั่นคง เศรษฐกิจ หรือความเท่าเทียมทางสังคม แต่กระแสการเปลี่ยนแปลงเกิดขึ้นของลัทธิหัวรุนแรง ภัยคุกคามจากการเปลี่ยนแปลงของภูมิอากาศ ภัยพิบัติจากการอพยพ และสภาวะเสื่อมโทรมจากการคอร์รัปชัน นำมาสู่หัวข้อการประชุม “นิติบัญญัติร่วมมือ ร่วมใจ ก้าวไกล เพื่อประชาคมที่ยั่งยืน” ในฐานะฝ่ายนิติบัญญัติของอาเซียน เป็นหน่วยงานการปกครองที่ใกล้ชิดกับประชาชน จึงเชื่อว่าจะสามารถจัดการกับต้นเหตุที่แท้จริง และทำให้ประชาชนมั่นใจถึงความยั่งยืนของการกินดีอยู่ดีผ่าน 4 บทเรียนที่สำคัญ ได้แก่ การจัดลำดับความสำคัญ  การทำงานด้วยกัน ทั้งในกลุ่มประเทศหรือเพื่อนร่วมงานเพื่อความสำเร็จในอนาคตระยะยาว การให้ความสำคัญกับประชาชนให้สามารถยืนได้ด้วยตนเองและเคารพหลักนิติธรรม